પોલીસને અમુક સીસીટીવી ફૂટેજ મળ્યા હતાં. જેમાં સુરત પાસીંગનું બાઇક શંકાસ્પદ જણાયું હતું. તેમજ ખુદ કિંજલે બ્લેડથી જાતે કાપા માર્યાનો પુરાવો પણ મળતાં પોલીસ ચોંકી ગઇ હતી. એ પછી યુકિત-પ્રયુકિત વાપરી કિંજલની વિશેષ પુછતાછ શરૂ કરવામાં આવતાં તેણે પોતાના મિત્ર બગસરાના હામાપર ખાતે રહેતાં હાર્દિક વાળાને આ રકમની જરૂર હોઇ અગાઉથી પ્લાન ઘડીને તેને ગુજરી બજારમાં બોલાવીને રકમ આપી દીધાનું કબુલતાં પોલીસે હામાપરના હાર્દિકને દબોચી લઇ તેની પાસેથી રોકડ કબ્જે લીધી હતી. પોલીસને ગેરમાર્ગે દોરવા લૂંટનું ખોટુ કાવત્રુ ઘડવા સબબ આ બંને સામે કાર્યવાહીની તજવીજ થઇ રહી છે.